September | 2017 | rondomtaliedraai
Posted on September 30, 2017 by rondomtaliedraai
Posted on September 26, 2017 by rondomtaliedraai
Met al die sprake van die staat se gebruik van die staatspensioensfonds, is ons ook maar bekommerd. Ek het egter gisteraand ‘n baie gawe plan gekry. Wat dink jy van hierdie plan:
As ‘n mens 40 jaar skool gehou het, het mens kom ons raai vir 5000 kinders skool gehou. (ok,ok ek weet nie regtig hoeveel deur my hande is nie – kom ons raai 5000) As al hierdie 500 kinders nou 5000 nou elke maand vir my net R10 gee, kan die staat mos maar hulle pensioen vir die SAL gebruik? Ek is selfs bereid om my R50 000 te deel! Slim nê?
Ek deel graag ‘n paar ander feite met jou. Het jy geweet?
Sondag Kopies 32/09
Posted on September 24, 2017 by rondomtaliedraai
Ai toggie, ek sonder soms of mense by die SAUK soms net die insig kort en of hulle dalk net nie omgee nie. Vanoggend het die predikant skaars die laaste Amen van die oggenddiens gesê en my oë is nog toe, toe saai hulle ‘n advertensie uit van mans wat kan skakel met hulle manlike gesondheidsprobleme … REGTIG? … eish of is dalk ‘n bedekte boodskap. NEEEEEEE … nou net voor die eenuur nuus – sowaar dieselfde advertensie. Wag … dalk het hulle spesiaal Erfenis Dag uitgekies…
Hoop daar is iets vir jou op die kopielysie en indien nie dat jy tenminste sal glimlag.
Posted on September 23, 2017 by rondomtaliedraai
Vrydag Byskrifte 22/09
Posted on September 22, 2017 by rondomtaliedraai
Al die jare in die onderwys het ons gewoonlik op ‘n Vrydagmiddig gaan kuier/koffiedrink/rondflenter. Die gesegde was altyd ‘As jy op Vrydagmiddag werk, slaan die Donderweer jou’ Noudat ek hier op die Landgoed woon kry mens die gevoel van vreugde by die personeel op ‘n Vrydagmiddag. Die vrolike ‘Lekker naweek’ laat mens altyd glimlag.
Dankie vir die inloer/deelneem. Ek hoop die langnaweek is presies soos jy dit bestel het.
Posted on September 17, 2017 by rondomtaliedraai
Ek moet ruiterlik erken: EK KAN NIE LEES NIE. Hardoplees is wat ek bedoel. Ek moes altyd as ek iets moes aanbied baie oefen of dinge selfs uit my kop leer. As ek saalopening moes waarneem het ek altyd die kortste versie/s gekies en die meeste van die tyd uit my kop gepraat.. As ek nou na sommige nuuslesers luister, weet ek hulle het dieselfde probleem Jou oog gl7y vinnig vooruit en voor jy kan keer haal jy op die verkeerde plek asem of jy lees ‘n woord verkeerd en moet dan jou sin verander sodat dit nog sin maak. Terwyl ek so goed weet dis ‘n probleem, word ek vies vir myself dat ek so oordadig bewus is van al die foute… ontspan Tinatjie ontspan!
Hoop jy kry iets vir jou wenslysie en dat jy ten minste sal glimlag